Abdusalom Azizov. Azizov Abdusalom Abdumavlonovich (; 20.01.1960, Toshkent) — oʻzbek davlat arbobi, general-leytenant. 2019-yildan 2024-yilgacha Oʻzbekiston Respublikasi Davlat xavfsizlik xizmati raisi. 2019-yil 15-iyuldan 2025-yil 21-yanvargacha Oʻzbekiston futbol assotsiatsiyasi raisi. Biografiyasi. 1981—1982 — Toshkent shahar ichki ishlar bosh boshqarmasida navbatchilik qismi xodimi. 1982—1986 — Toshkent militsiya maktabi tinglovchisi. 1986—1989 — Toshkent shahar ichki ishlar bosh boshqarmasi tergov boʻlimi tergovchisi, katta tergovchisi. 1989—1997 — Oʻzbekiston ichki ishlar vazirligi tergov boshqarmasi katta tergovchisi, uslubiy-nazariy boʻlimi boshligʻi oʻrinbosari, tergov boshqarmasi boshligʻining oʻrinbosari. 1997—1998 — Toshkent shahar ichki ishlar bosh boshqarmasi boshligʻining oʻrinbosari. 1998—2001 — Toshkent shahar Mirobod tumani ichki ishlar boshqarmasi boshligʻi. 2001—2002 — Toshkent shahar ichki ishlar bosh boshqarmasi boshligʻi. 2002—2006 — „Oʻzbekneftgaz“ milliy xolding kompaniyasi raisi. 2006—2008 — „Oʻzneftmahsulot“ aksiyadorlik jamiyati raisi. 2008—2008 — Oʻzbekiston Respublikasi Ichki ishlar vazirining oʻrinbosari — jamoat xavfsizligi xizmati boshligʻi. 2008—2009 — Oʻzbekiston Respublikasi Ichki ishlar vazirining birinchi oʻrinbosari — tezkor qidiruv xizmati boshligʻi. 2008—2009 — O'zbekiston Futbol Federatsiyasi vitse-prezidenti va „Mashʼal“ futbol klubi prezidenti. 2009—2017 — Jizzax viloyati ichki ishlar boshqarmasi boshligʻi. 2017—2017 — Oʻzbekiston Respublikasi Ichki ishlar vaziri. 2017-yil 14-yanvarda general-mayor unvoni berilgan. 2017—2019 — Oʻzbekiston Respublikasi Mudofaa vaziri. 2019-yil 14-yanvarda general-leytenant unvoni berilgan. 2019—2024 — Oʻzbekiston Respublikasi Davlat xavfsizlik xizmati raisi. 2024-yil 23-noyabr kuni Oʻzbekiston Respublikasi Prezidenti huzuridagi xavfsizlik kengashi kotibiyati ixtiyoriga oʻtkazilgan. 4-dekabr kuni O‘zbekiston prezidentining ijtimoiy-siyosiy, diniy-ma’rifiy va yoshlar masalalari bo‘yicha maslahatchisining yoshlar masalalari bo‘yicha o‘rinbosari lavozimiga tayinlandi 2019-yil 15-iyuldan 2025-yil 21-yanvargacha Oʻzbekiston futbol assotsiatsiyasi raisi.